Cuneiform Tablet TC 3 81
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-nim ur-dim šu-mì-a-bi₄-a šu-a-nim a-šur-i-mì-tí ù a-mur-IŠTAR qí-bi₄-ma um-ma il₅-mì-tí-ma a-ší-a-am ša a-dí-na-ku-nu-tí-ni šu-ma a-dí-ni lá ta-dí-in i-ku-nu-um ù ur-dum i-na ša-ḫa-tí-šu-nu li-zi-zu-ma a-ší-a-am a-na ší-mì-im dí-na-ma ù na-áš-pé-er-tí pá-ni-tám i-ku-na-am ù ur-dum kà-li-ma-ma ù a ma-lá na-áš-pè-er-tí-a ep-ša a-na i-ku-nim ur-dim ú šu-mì-a-bi₄-a qí-bi₄-ma ù šu-ma ta-dá-ga-lá-ma šu-qú-lu-um iš-tù É.GAL-lim i-ta-ar-dam ú-za-ku-nu lu ša-ak-na-at-ma ù té-er-ta-ak-nu li-li-kam-ma úz-ni pì-té-a a-ḫu-a a-tù-nu ki-ma e-ni-a a-na a-wa-tim ša É a-bi₄-ni ú-za-ku-nu lu na-ad-at ú šu-a-num ù a-mur-IŠTAR ṭur₄-da-nim